Selmano Fars
Selmano Fars (be namê biyayışi: Ruzbe, be Erebki: ‎‎‎سلمان الفارسي Salmān al-Fārsi, be İngılızki: Salman the Persian) merdumo verêno İranıco ke kewto Mısılmanan miyan u İslamiyet qebul kerdo. Selmano Fars verocê İrani de dewa Kazeruni de maya cı ra biyo. Maye u piyê cı her dı zi Zerduşti biyê. O dıme ra dewa xo ra abırriyo, şiyo Cey uca de wendo. Selmano Fars wendışê xo ra tepiya kewto bazırganan (taciran) miyan, raya Meka u Suriya de çiyê erinayo u roto. O taw İslamiyet diyo, kewto têvera be Mıhemmedi, raştê cı ameyo. Cengê Mısılmanan de Selmano Fars inan rê desteg kerdo, metodê cengê İranıcan hendekkınıtış inan rê şınasno. Yew zi o Qurane çarna ra Farski u coka o merdumo verêno ke Qurane çarna ra zıwanê bini. Mısılmanan miyan de namê cı Selmano Pak zi vêreno ra.

 

Merdumê ke 656 de merdê
Sehabey
Şarê İmperatoriya Sasani
Din vurnayış
Merdumê ke biyê mısılmani